РЕГЛАМЕНТ (ЕО) № 518/2008 НА КОМИСИЯТА
от 10 юни 2008 година
за определяне за пазарната 2007/2008 година на помощта за складиране на непреработено сушено грозде и непреработени сушени смокини
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), и по-специално член 9, параграф 8 от него,
като има предвид, че:
(1)
Схемата за помощи, установена с Регламент (ЕО) № 2201/96, е отменена от 1 януари 2008 г. с Регламент (ЕО) № 1182/2007 на Съвета (2), в който се излагат специфични правила за сектора на плодовете и зеленчуците. Тази схема за помощи обаче остава приложима за пазарната 2007/2008 година за всички продукти, обхванати по силата на член 55, параграф 1 от Регламент (ЕО) № 1182/2007.
(2)
В член 9, параграф 4 от Регламент (ЕО) № 2201/96 се предвижда, че помощта за съхранение се отпуска на агенции за съхранение за фактическата продължителност на съхранението и за количествата султански стафиди, коринтски стафиди и сушени смокини, които те изкупуват в съответствие с параграф 1 от посочения член.
(3)
Помощта за съхранение за непреработено сушено грозде и непреработени сушени смокини от пазарната 2007/2008 година се определя в съответствие с член 7 от Регламент (ЕО) № 1622/1999 на Комисията от 23 юли 1999 г. за установяване на подробни правила за прилагането на Регламент (ЕО) № 2201/96 на Съвета относно системата за съхранение на непреработено сушено грозде и непреработени сушени смокини (3).
(4)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
За продукти от пазарната 2007/2008 година помощта за съхранение, предвидена в член 9, параграф 4 от Регламент (ЕО) № 2201/96, е:
а)
за сушено грозде:
i)
0,1408 EUR на ден и на тон нетно тегло до 28 февруари 2009 г.,
ii)
0,1148 EUR на ден и на тон нетно тегло от 1 март 2009 г. нататък;
б)
за сушени смокини, 0,1311 EUR на ден и на тон нетно тегло.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 юни 2008 година.